
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 28 

17 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση πενταμελών Γνωμοδοτικών Επιτροπών Με¬ 
τανάστευσης στους νομούς Κοζάνης, Γρεβενών, 
Καστοριάς και Φλώρινας της Περιφέρειας Δυτι¬ 
κής Μακεδονίας. 1 

Τροποποίηση συστατικής πράξης της Δημοτικής Επι¬ 
χείρησης με την επωνυμία «Δημοτική Αναπτυξι¬ 
ακή Επιχείρηση Πτελεού» Δήμου Πτελεού Ν. Μα¬ 
γνησίας. (Δ.Α.Ε.Π.). 2 

Απόκτηση της Ελληνικής Ιθαγένειας από την Ομο¬ 
γενή Γκρομένκο Τατιάνα (ΘΒΟΜΕΝΚΟ ΤΕΤΥΑΝΑ) 
το γένος Λέσικ Βλαδιμήρ σύμφωνα με τις διατά¬ 
ξεις του ν. 2790/2000 όπως τροποποιήθηκαν με 
το άρθρο 76 του ν. 2910/2001 και τα άρθρα 24 και 

25 του ν. 3013/2002. 3 

Απόκτηση της Ελληνικής Ιθαγένειας από την Ομογε¬ 
νή Αγγέλοβα Βαλεντίνο (ΑΝΘΕΙΟΝ/Α νΑΙΕΝΤΙΝΑ), 
σύζυγος Αγγέλωβ Λεόντιου, το γένος Τσορτα- 
νάσοβ Ηρακλή σύμφωνα με τις διατάξεις του ν. 
2790/2000 όπως τροποποιήθηκαν με το άρθρο 
76 του ν. 2910/2001 και τα άρθρα 24 και 25 του ν. 

3013/2002. 4 

Απόκτηση της Ελληνικής Ιθαγένειας από την Ομο¬ 
γενή Γραμματοπούλου Όλγα (ΘΒΑΜΜΑΤΟΡυΐΟ 
ΟΙΘΑ) του Θεόδωρου, σύζυγος Αρουτιουνιάν 
Ακόπ σύμφωνα με τις διατάξεις του ν. 2790/2000 
όπως τροποποιήθηκαν με το άρθρο 76 του ν. 
2910/2001 και τα άρθρα 24 και 25 του ν. 3013/ 


2002. 5 

Σύσταση αμιγούς Αναπτυξιακής Δημοτικής Επιχεί¬ 
ρησης Δήμου Γόρτυνος Νομού Αρκαδίας. 6 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Σκούλου Μαρία του Ιορδά¬ 
νη . 7 

Χορήγηση άδειας λειτουργίας Ερασιτεχνικής Σχο¬ 
λής Χορού στην Ματσούκα Παρασκευή - Φωτει¬ 
νή οδός Ορέστη Μακρή 11 Χαλκίδα. 8 

Χαρακτηρισμός αποδεκτών διάθεσης επεξεργασμέ¬ 
νων λυμάτων και βοθρολυμάτων Δ.Δ. Κονιστρών 

και Μονοδρίου του Δήμου Κονιστρών. 9 

Χορήγηση άδειας άσκησης επαγγέλματος Κοινωνικού 
Λειτουργού στην Χιώτη Ιωάννα του Ηρακλή. 10 


Χορήγηση άδειας άσκησης επαγγέλματος Κοινωνι¬ 
κού Λειτουργού στην Κασούλη Ασπασία του Αλε¬ 
ξάνδρου. 11 

Ανάκληση Αδειας Μεταλλευτικών Ερευνών στο Νομό 

Λέσβου. 12 

Ανάκληση Αδειας Μεταλλευτικών Ερευνών στο Νομό 
Λέσβου. 13 


Α ΠΟΦΑΣΕΙ Σ 

Αριθ. 8316 (1) 

Σύσταση πενταμελών Γ νωμοδοτικών Επιτροπών Μετα¬ 
νάστευσης στους νομούς Κοζάνης, Γρεβενών, Κα¬ 
στοριάς και Φλώρινας της Περιφέρειας Δυτικής Μα¬ 
κεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 13 του νόμου 3386/2005 
«Είσοδος, διαμονή και κοινωνική ένταξη υπηκόων τρίτων 
χωρών στην Ελληνική Επικράτεια». 

2. Την υπηρεσιακή ανάγκη σύστασης πενταμελούς 
Γνωμοδοτικής Επιτροπής Μετανάστευσης σε κάθε νομό 
της Περιφέρειας Δυτικής Μακεδονίας (Κοζάνης, Γ ρεβε¬ 
νών, Καστοριάς και Φλώρινας), η οποία αποτελείται από 
τέσσερις υπαλλήλουςτης αρμόδιας Υπηρεσίας Αλλο¬ 
δαπών και Μετανάστευσης της Περιφέρειας και έναν 
εκπρόσωπο της αστυνομικής αρχής. 

3. Το συνολικό αριθμό των υπαλλήλων που υπηρετούν 
στη Διεύθυνση Αστικής Κατάστασης, Αλλοδαπών και 
Μετανάστευσης στην Κοζάνη (έδρα της Περιφέρειας) 
και στα Τμήματα Αστικής Κατάστασης, Αλλοδαπών και 
Μετανάστευσης των νομών Γρεβενών, Καστοριάς και 
Φλώρινας. 

4. Το υπ’ αριθμ. 6634/1/6-δ/22.10.2005 έγγραφο της 
Γ ενικής Αστυνομικής Διεύθυνσης Περιφέρειας Δυτικής 
Μακεδονίας, αποφασίζουμε: 

Συστήνουμε πενταμελή Γνωμοδοτική Επιτροπή Με¬ 
τανάστευσης σε κάθε νομό της Περιφέρειας Δυτικής 
Μακεδονίας ως κάτωθι: 

Α. Νομός Κοζάνης 

Τακτικά Μέλη 

Χατζησάββας Χαράλαμπος, Προϊστάμενος της Διεύ- 

θυνσης Αστικής Κατάστασης, Αλλοδαπών και Μετα¬ 
νάστευσης της Περιφέρειας Δυτικής Μακεδονίας, ως 
Πρόεδρος. 

Παφύλη Περιστέρα, υπάλληλος της ανωτέρω Διεύ¬ 
θυνσης 

Κοκοβιάδου Μαρία, ομοίως ως άνω 
Πογιατζής Νικόλαος, ομοίως ως άνω 
Ούρδας Τρύφων, Διευθυντής της Αστυνομικής Υπο¬ 
διεύθυνσης Πτολεμάίδας, ως εκπρόσωπος της αστυ¬ 
νομικής αρχής. 

Αναπληρωματικά Μέλη 

Δημητριάδου Βασιλική, υπάλληλος της Δ.Α.Κ.Α.Μ. της 
Περιφέρειας 

Βασιλειάδου Ευδοκία, ομοίως ως άνω 
Τσιομπάνου Αντωνία, ομοίως ως άνω 
Κουτζακουτσίδου Μαρία, ομοίως ως άνω 
Βακουφτσής Ιωάννης, Διοικητής του Τμήματος Ασφα¬ 
λείας Πτολεμάίδας, που υπηρετεί με απόφαση στο 
Αστυνομικό Τμήμα Κοζάνης. 

Γραμματέας της Επιτροπής ορίζεται η Χιώτη Χρυσή, 
υπάλληλος της Δ.Α.Κ.Α.Μ. της Περιφέρειας και αναπλη- 
ρώτρια της η Κιρτικίδου Μαριάνθη, υπάλληλος της ίδιας 
υπηρεσίας. 

Εισηγητής της Επιτροπής ορίζεται η Μπαλή Γεωργία, 
υπάλληλος της ανωτέρω Διεύθυνσης και αναπληρώτρια 
η Δημητριάδου Βασιλική, υπάλληλος της ίδιας υπηρε¬ 
σίας. 

Ο Πρόεδρος αναπληρώνεται στα καθήκοντα του από 
την Παφύλη Περιστέρα, τακτικό μέλος της Επιτροπής. 
Β. Νομός Γρεβενών 
Τακτικά Μέλη 

Χατζησάββας Χαράλαμπος, Προϊστάμενος της Διεύ¬ 
θυνσης Αστικής Κατάστασης, Αλλοδαπών και Μετανά¬ 
στευσης της Περιφέρειας Δυτικής Μακεδονίας και του 
Τ.Α.Κ.Α.Μ. Νομού Γ ρεβενών, ως Πρόεδρος. 

Παπαλαζάρου Ιωάννης, υπάλληλος του Τ.Α.Κ.Α.Μ. Νο¬ 
μού Γ ρεβενών 

Μακρίδου Φωτεινή, υπάλληλος του ανωτέρω Τμήμα¬ 
τος 

Παφύλη Περιστέρα, υπάλληλος της Δ.Α.Κ.Α.Μ. της 
Περιφέρειας 

Χριστόπουλος Αθανάσιος, Διοικητής του Τμήματος 
Ασφαλείας Γ ρεβενών, ως εκπρόσωπος της αστυνομικής 
αρχής. 

Αναπληρωματικά Μέλη 

Κοκοβιάδου Μαρία, υπάλληλος της Δ. Α.Κ. Α.Μ. της 
Περιφέρειας 

Πογιατζής Νικόλαος, ομοίως ως άνω 
Τσιομπάνου Αντωνία, ομοίως ως άνω 
Μπαλή Γ εωργία, ομοίως ως άνω 
Σπυρόπουλος Παναγιώτης, Υπαστυνόμος Β’ του Τμή¬ 
ματος Ασφαλείας Γ ρεβενών. 

Γ ραμματέας της Επιτροπής ορίζεται η Μακρίδου Φω¬ 
τεινή, υπάλληλος του Τ.Α.Κ.Α.Μ Νομού Γρεβενών και 
αναπληρωτής της ο Πογιατζής Νικόλαος, υπάλληλος 
της Δ.Α.Κ.Α.Μ. της Περιφέρειας. 

Εισηγητής της Επιτροπής ορίζεται ο Παπαλαζάρου 
Ιωάννης, υπάλληλος του ανωτέρω Τμήματος και ανα¬ 
πληρωτής του η Παφύλη Περιστέρα, υπάλληλος της 
Δ.Α.Κ.Α.Μ. της Περιφέρειας. 

Ο Πρόεδρος αναπληρώνεται στα καθήκοντα του από 
τον Παπαλαζάρου Ιωάννη, τακτικό μέλος της Επιτρο¬ 
πής. 


Γ. Νομός Καστοριάς 
Τακτικά Μέλη 

Χάσου Χριστίνα, Προϊσταμένη της Διεύθυνσης Τοπικής 
Αυτοδιοίκησης και Διοίκησης Νομού Καστοριάς και του 
Τ.Α.Κ.Α.Μ. Νομού Καστοριάς, ως Πρόεδρος. 

Γρεβενίτη Γιαννούλα, υπάλληλος του Τ.Α.Κ.Α.Μ. Νομού 
Καστοριάς 

Γωγούση Όλγα, ομοίως ως άνω 
Γκίκα Ανθούλα, ομοίως ως άνω 
Βαλλίδης Σταύρος, Υποδιευθυντής της Αστυνομικής 
Διεύθυνσης Καστοριάς, ως εκπρόσωπος της αστυνο¬ 
μικής αρχής. 

Αναπληρωματικά Μέλη 

Κιρτικίδου Μαριάνθη, υπάλληλος της Δ.Α.Κ.Α.Μ της 
Περιφέρειας 

Πογιατζής Νικόλαος, ομοίως ως άνω 
Δημητριάδου Βασιλική, ομοίως ως άνω 
Τσιομπάνου Αντωνία, ομοίως ως άνω 
Αβραμίδης Δημήτριος, Υποδιευθυντής της Αστυνομι¬ 
κής Υποδιεύθυνσης Καστοριάς. 

Γ ραμματέας της Επιτροπής ορίζεται η Γ κίκα Ανθούλα, 
υπάλληλος του Τ.Α.Κ.Α.Μ. Νομού Καστοριάς και αναπλη- 
ρώτρια της η Δημητριάδου Βασιλική, υπάλληλος της 
Δ.Α.Κ.Α.Μ. της Περιφέρειας. 

Εισηγητής της Επιτροπής ορίζεται η Γ ωγούση Όλγα, 
υπάλληλος του Τ.Α.Κ.Α.Μ. Νομού Καστοριάς και αναπλη- 
ρώτρια της η Μπαλή Γ εωργία, υπάλληλος της Δ.Α.Κ.Α.Μ. 
της Περιφέρειας. 

Η Πρόεδρος αναπληρώνεται στα καθήκοντα της από 
την Κιρτικίδου Μαριάνθη, αναπληρωματικό μέλος της 
Επιτροπής. 

Δ. Νομός Φλώρινας 
Τακτικά Μέλη 

Κάτσιος Αριστείδης, Προϊστάμενος της Διεύθυνσης 
Τοπικής Αυτοδιοίκησης και Διοίκησης Νομού Φλώρινας 
και του Τ. Α.Κ. Α.Μ. Νομού Φλώρινας, ως Πρόεδρος. 

Τοπάλτση Χρυσούλα, υπάλληλος του Τ. Α.Κ. Α.Μ. Νο¬ 
μού Φλώρινας 

Χατζηιωάννου Κωνσταντίνος, ομοίως ως άνω 
Μίγκου Φανή, ομοίως ως άνω 
Ορδουλίδης Περικλής, διοικητής του Τμήματος Ασφα¬ 
λείας Φλώρινας, ως εκπρόσωπος της αστυνομικής αρ- 

χ ή ς · 

Αναπληρωματικά Μέλη 

Κιρτικίδου Μαριάνθη, υπάλληλος της Δ.Α.Κ.Α.Μ. της 
Περιφέρειας 

Δημητριάδου Βασιλική, ομοίως ως άνω 
Κουτζακουτσίδου Μαρία, ομοίως ως άνω 
Τσιομπάνου Αντωνία, ομοίως ως άνω 
Δούκας Αθανάσιος, Υπαστυνόμος Β’ του Τμήματος 
Ασφαλείας Φλώρινας 

Γραμματέας της Επιτροπής ορίζεται η Μίγκου Φανή, 
υπάλληλος του Τ.Α.Κ.Α.Μ. Νομού Φλώρινας με αναπλη¬ 
ρωτή της τον Χατζηιωάννου Κωνσταντίνο, υπάλληλος 
της ίδιας υπηρεσίας. 

Εισηγητής της Επιτροπής ορίζεται η Τοπάλτση Χρυ¬ 
σούλα, υπάλληλος του Τ.Α.Κ.Α.Μ. Νομού Φλώρινας και 
αναπληρώτρια της η Μίγκου Φανή, υπάλληλος της ίδιας 
υπηρεσίας. 

Ο Πρόεδρος αναπληρώνεται στα καθήκοντα του από 
την Κιρτικίδου Μαριάνθη, αναπληρωματικό μέλος της 
Επιτροπής. 

Έργο της Επιτροπής Μετανάστευσης είναι η διατύπω- 

ση γνώμης για την χορήγηση ή ανανέωση της άδειας 
διαμονής του υπηκόου τρίτης χώρας. Η Επιτροπή για 
να διαμορφώσει τη γνώμη της λαμβάνει υπόψη τα προ- 
βλεπόμενα από τις επί μέρους διατάξεις του νόμου 
3386/2005 στοιχεία και την εν γένει προσωπικότητα 
του υπηκόου τρίτης χώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως και να τοιχοκολληθεί στον πίνακα ανακοι¬ 
νώσεων στην έδρα της Διεύθυνσης μας και στα Τμήματα 
Αστικής Κατάστασης, Αλλοδαπών και Μετανάστευσης 
των λοιπών Νομών. 

Η ισχύς της απόφασης αρχίζει από 2.1.2006 και πριν 
από τη δημοσίευση της στην Εφημερίδα της Κυβερ¬ 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 21 Δεκεμβρίου 2005 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ. 20265 (2) 

Τροποποίηση συστατικής πράξης της Δημοτικής Επι¬ 
χείρησης με την επωνυμία «Δημοτική Αναπτυξιακή 
Επιχείρηση Πτελεού» Δήμου Πτελεού Ν. Μαγνησίας. 

(Δ.Α.Ε.Π.) 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277- 284, 287, 291 και 304 
του π.δ. 410/1995. (Δημοτικός και Κοινοτικός Κώδικας). 

2. Τις διατάξεις του ν. 2503/1997 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

4. Την υπ’ αριθμ. 161238/2001 απόφαση του Γενικού 
Γραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσης Τοπ. Αυτ/σης και Δ/σης Μαγνησίας για 
υπογραφή εγγράφων). (ΦΕΚ. 597/τ.Β'/21.5.2001). 

5. Την υπ’ αριθμ. 14696/20.9.1996 (ΦΕΚ. 1023/τ.Β'/ 
11.11.1996) απόφαση του Αναπληρωτή Περιφερειακού 
Δ/ντή Μαγνησίας, με την οποία συστήθηκε η Κοινοτική 
ΕπιχείρησηΑνάπτυξης Περιβάλλοντος και Πολιτισμού 
στην Κοινότητα Πτελεού Ν. Μαγνησίας όπως τροπο¬ 
ποιήθηκε μεταγενέστερα σε «Δημοτική Αναπτυξιακή 
Επιχείρηση Πτελεού» του Δήμου Πτελεού Νομού Μα¬ 
γνησίας. 

6. Την από Σεπτέμβριο του 2005 οικονομοτεχνική με¬ 
λέτη. 

7. Την υπ’ αριθμ. 152/2005 απόφαση του Δημοτικού 
Συμβουλίου Πτελεού, αποφασίζουμε: 

Τροποποιούμε την υπ’ αριθμ. 14696/20.9.1996 (ΦΕΚ. 
1023/τ.β7ΐ1.11.1996) απόφαση του Αναπληρωτή Περιφε¬ 
ρειακού Δ/ντή Μαγνησίας, με την οποία συστήθηκε η 
Κοινοτική Επιχείρηση Ανάπτυξης Περιβάλλοντος και Πο¬ 
λιτισμού » στην Κοινότητα Πτελεού Ν. Μαγνησίας όπως 
τροποποιήθηκε μεταγενέστερα, σε «Δημοτική Αναπτυ¬ 
ξιακή Επιχείρηση Πτελεού» του Δήμου Πτελεού Νομού 


Μαγνησίας, ως προς το άρθρο 6 (στο μέρος που αφορά 
το αρχικό κεφάλαιο της Επιχείρησης), ως εξής: 

6. Το κεφάλαιο της Επιχείρησης ανέρχεται στο ποσό 
των 188.041,08 Ευρώ . 

Με την απόφαση αυτή προκαλείται δαπάνη σε βάρος 
του Προϋπολογισμού Δήμου Πτελεού Ν. Μαγνησίας οι¬ 
κονομικού έτους 2006 ύψους 100.000,00 € . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 28 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Προϊστάμενη Διεύθυνσης 
ΔΑΝΑΗ ΧΡΙΣΤΟΓΙΑΝΝΗ 

-♦- 

(3) 

Απόκτηση της Ελληνικής Ιθαγένειας από την Ομογενή 
Γκρομένκο Τατιάνα (ΘΒΟΜΕΝΚΟ ΤΕΤΥΑΝΑ) το γέ¬ 
νος Λέσικ Βλαδιμήρ σύμφωνα με τις διατάξεις του 
ν. 2790/2000 όπως τροποποιήθηκαν με το άρθρο 76 
του ν. 2910/2001 και τα άρθρα 24 και 25 του ν. 3013/ 
2002 . 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 11364/21.12.2005 απόφαση του Γε¬ 
νικού Γραμματέα Περιφέρειας Κρήτης, που εκδόθηκε 
σύμφωνα με τις κείμενες διατάξεις, γίνεται δεκτή η από 
6.7.2005 αίτηση της ομογενούς Γκρομένκο Τατιάνας 
(ΘΒΟΜΕΝΚΟ ΤΕΤΥΑΝΑ) το γένος Λέσικ Βλαδιμήρ περί 
χορήγησης της Ελληνικής Ιθαγένειας. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της απόφασης αυτής στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

(4) 

Απόκτηση της Ελληνικής Ιθαγένειας από την Ομογενή 
Αγγέλοβα Βαλεντίνο (ΑΝΘΕΙΟνΑ Ν/ΑΙΈΝΤΙΝΑ), σύζυ¬ 
γος Αγγέλωβ Λεόντιου, το γένος Τσορτανάσοβ Ηρα¬ 
κλή σύμφωνα με τις διατάξεις του ν. 2790/2000 όπως 
τροποποιήθηκαν με το άρθρο 76 του ν. 2910/2001 και 
τα άρθρα 24 και 25 του ν. 3013/2002. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 10132/21.12.2005 απόφαση του Γε¬ 
νικού Γραμματέα Περιφέρειας Κρήτης, που εκδόθηκε 
σύμφωνα με τις κείμενες διατάξεις, γίνεται δεκτή η από 
24.5.2002 αίτηση της ομογενούς Αγγέλοβα Βαλεντίνος 
(ΑΝΘΕΙΟϊ/Α Ν/ΑΕΕΝΤΙΝΑ), σύζυγος Αγγέλωβ Λεόντιου, 
το γένος Τσορτανάσοβ Ηρακλή περί απόκτησης της 
Ελληνικής Ιθαγένειας και εγκρίνεται ο εξελληνισμός του 
επωνύμου της από Αγγέλοβα σε Αγγελίδη. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της απόφασης αυτής στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

(5) 

Απόκτηση της Ελληνικής Ιθαγένειας από την Ομογε¬ 
νή Γραμματοπούλου Όλγα (ΘΒΑΜΜΑΤΟΡυΐΟ ΟΕΘΑ) 
του Θεόδωρου, σύζυγος Αρουτιουνιάν Ακόπ σύμφω¬ 
να με τις διατάξεις του ν. 2790/2000 όπως τροπο¬ 
ποιήθηκαν με το άρθρο 76 του ν. 2910/2001 και τα 
άρθρα 24 και 25 του ν. 3013/2002. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 10131/21.12.2005 απόφαση του Γε¬ 
νικού Γραμματέα Περιφέρειας Κρήτης, που εκδόθηκε 
σύμφωνα με τις κείμενες διατάξεις, γίνεται δεκτή η 
από 4.6.2003 αίτηση της ομογενούς Γραμματοπούλου 
Όλγας (ΟΒΑΜΜΑΤΟΡΙΙΕΟ ΟΙ_ΘΑ) του Θεόδωρου, σύζυ¬ 
γος Αρουτιουνιάν Ακόπ περί απόκτησης της Ελληνικής 
Ιθαγένειας. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της απόφασης αυτής στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθ. 17988 (6) 

Σύσταση αμιγούς Αναπτυξιακής Δημοτικής Επιχείρησης 
Δήμου Γόρτυνος Νομού Αρκαδίας 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 277 έως 284 του π.δ/τος 
410/1995 όπως ισχύουν 

2. Τις διατάξεις των άρθρων 1,2,6 και 11 παρ. 23 και 
24 του ν. 2503/1997 (ΦΕΚ 107/Α/20.5.1997), που αφορά 
τη Διοίκηση, Οργάνωση, Στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλ¬ 
λες διατάξεις. 

3. Τις διατάξεις του ν.2839/2000 (ΦΕΚ 196/Α/12.9.2000) 
που αφορά ρυθμίσεις θεμάτων του Υπουργείου Εσωτε¬ 
ρικών Δημόσιας Διοίκησης και Αποκέντρωσης. 

4. Τις διατάξεις της 25027/9.4.1984 απόφασης του 
Υπουργείου Εσωτερικών (ΦΕΚ 244/Β/19.4.1984). 

5. Τις υπ’ αριθμ. 108/2005 και 233/2005 αποφάσεις 
του Δημοτικού Συμβουλίου Δήμου Γ όρτυνος Νομού Αρ¬ 
καδίας που αφορούν τη σύσταση αμιγούς δημοτικής 
επιχείρησης με την επωνυμία «Αναπτυξιακή Δημοτική 
Επιχείρηση Γ όρτυνος», αποφασίζουμε: 

Αρθρο 1 

Συνιστούμε στο Δήμο Γ όρτυνος Δημοτική Επιχείρηση 
με την επωνυμία «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ 
ΓΟΡΤΥΝΟΣ». 

Άρθρο 2 
ΕΔΡΑ 

Έδρα της Επιχείρησης ορίζεται ο Δήμος Γ όρτυνος . 

Άρθρο 3 
ΝΟΜΙΚΗ ΜΟΡΦΗ 

Ίδιο Πρόσωπο Ιδιωτικού Δικαίου που διέπεται από τις 
διατάξεις του π.δ. 410/95 (ΔΚΚ) και ειδικότερα των άρ¬ 
θρων 277,278 , όπως τροποποιήθηκε με τον ν. 2503/1997 
ΦΕΚ 107/Α/30.5.1997 (άρθρο 11, παρ. 23) των άρθρων 279, 


280 και 281 όπως αυτό τροποποιήθηκε με τον ίδιο νόμο 
2503/1997 (άρθρο 11 παρ. 24 ) των άρθρων 282-284 και 
την 25027/1984 απόφαση του Υπουργού Εσωτερικών . 

Άρθρο 4 

ΔΙΟΙΚΗΣΗ ΤΗΣ ΕΠΙΧΕΙΡΗΣΗΣ 

Η Αναπτυξιακή Δημοτική Επιχείρηση Γόρτυνος θα 
διοικείται από εννεαμελές διοικητικό συμβούλιο, που 
ορίζεται από το Δημοτικό Συμβούλιο (άρθρο 278 παρ. 1 
του π.δ. 410/1995) και θα αποτελείται από: 

1. Το Δήμαρχο 

2. Τρεις (3) Δημοτικούς Συμβούλους εκ των οποίων ο 
ένας από τη μειοψηφία 

3. Ένα (1) εκπρόσωπο πολιτιστικού συλλόγου του Δή¬ 
μου 

4. Τέσσερις (4) δημότες 

Άρθρο 5 

ΣΚΟΠΟΣ 

1. Η ανάληψη δραστηριοτήτων που έχουν σχέση με 
την πολιτιστική ανάπτυξη και συγκεκριμένα : 

Α. Η ουσιαστική και ολοκληρωμένη ανάπτυξη του 
δήμου, καθώς και η καλλιέργεια σε βάθος της καλλι¬ 
τεχνικής ευαισθησίας και της αγάπης για τις τέχνες, 
η προστασία της εθνικής πολιτιστικής ταυτότητας, η 
αναγωγή των πολιτιστικών, πνευματικών και καλλιτε¬ 
χνικών αγαθών σε οργανικά στοιχεία της καθημερινής 
ζωής και η ενεργητική και συνειδητή συμμετοχή των 
πολιτών στην πολιτιστική ζωή του δήμου. 

Β. Η δημιουργία της απαραίτητης πολιτιστικής υπο¬ 
δομής, η διάδοση και η ανάπτυξη της καλλιτεχνικής 
παιδείας στους τομείς της μουσικής, του χορού, του 
κινηματογράφου, του θεάτρου και των άλλων οπτικοα- 
κουστικών μέσων, καθώς και των εικαστικών τεχνών 

Γ. Η προβολή, ανάπτυξη και διάδοση αυτών των τεχνών 
με τη διοργάνωση παραγωγή και παρουσίαση πολιτι¬ 
στικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων με την συνεργασία 
των μαζικών, πολιτιστικών φορέων, των ερασιτεχνικών 
συγκροτημάτων του Δήμου και των σχολείων και η εξα¬ 
σφάλιση της ουσιαστικής συμμετοχής των μαθητικών 
κοινοτήτων και της νεολαίας γενικότερα. 

Δ. Η συγκέντρωση και καταγραφή των παραδοσιακών 
πληροφοριών και η οργάνωση και λειτουργία Λαογρα- 
φικού Μουσείου. 

Για την υλοποίηση των πιο πάνω στόχων, η Επιχείρηση 
θα αναπτύξει την δραστηριότητα της σε τρεις αλληλέν- 
δετους στόχους: τον εκπαιδευτικό, τον επιμορφωτικό 
και τον ψυχαγωγικό. 

Οι εκπαιδευτές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα 
σύνολο επιμορφωτικών πρωτοβουλιών (όπως σχολές 
γονέων, σεμινάρια επαγγελματικού προσανατολισμού, 
σεμινάρια παιδαγωγικού περιεχομένου, σχολές αναλφά¬ 
βητων, εργαστήρια, διαλέξεις, ημερίδες, συνέδρια κ.λ.π.) 
με πολιτιστικές και ψυχαγωγικές εκδηλώσεις, (όπως θε¬ 
ατρικές και κινηματογραφικές παραστάσεις, προβολές, 
εκθέσεις, συναυλίες, φεστιβάλ κ,λ.π.) 

2. Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων 

Η διοργάνωση ψυχαγωγικών και λοιπών εκδηλώσεων, 
για την εξασφάλιση της αποτελεσματικότερης διεξα¬ 
γωγής των σημαντικών αυτών γεγονότων για το Δήμο, 

της ευελιξίας και της συμμετοχής της Τοπικής Αυτο¬ 
διοίκησης . 

3. Η υλοποίηση εκπαιδευτικών και επιμορφωτικών 
προγραμμάτων 

Η συμμετοχή, διαχείριση και υλοποίηση ερευνητικών, 
αναπτυξιακών, εκπαιδευτικών και λοιπών Εθνικών και 
Κοινοτικών Προγραμμάτων. 

4. Η ολοκληρωμένη Τοπική και Αγροτική Ανάπτυξη 
της περιοχής 

• Η δημιουργία προϋποθέσεων για την ολοκλήρωση 
της τοπικής ανάπτυξης και ιδιαίτερα της αγροτικής 
ανάπτυξης της περιοχής . 

• Η ανάπτυξη των βιοκαλλιεργειών 

• Η δημιουργία της απαραίτητης τεχνικής, τεχνολογι¬ 
κής ή άλλου είδους υποδομής, για γρήγορη πρόσβαση 
στις πληροφορίες που διαθέτουν περιφερειακοί, εθνικοί 
ή διεθνείς οργανισμοί, για την υποστήριξη και ανάπτυ¬ 
ξη των δραστηριοτήτων τόσο του Δήμου όσο και των 
αγροτών και των επαγγελματιών της περιοχής . 

5. Η περιβαλλοντική ευαισθητοποίηση, η διαχείριση 
του Περιβάλλοντος και η Αειφόρος Ανάπτυξη 

α Η προστασία και ορθολογική διαχείριση του πε¬ 
ριβάλλοντος, των φυσικών πόρων που έχουν σχέση 
με τον εμπλουτισμό και αξιοποίηση του πρασίνου, τη 
διαχείριση του φυσικού και αστικού περιβάλλοντος, η 
ευαισθητοποίηση των δημοτών σε αντίστοιχα θέματα, 
η προώθηση περιβαλλοντικής επιμόρφωσης, η ενεργός 
συμμετοχή σε σχετικά προγράμματα της Ευρωπαϊκής 
Ένωσης, η ανάπτυξη και προώθηση συνεργασιών με 
Πανεπιστημιακούς και Δημόσιους γενικά Οργανισμούς 
και Επιχειρήσεις Κοινής Ωφέλειας, καθώς και, με άλλους 
φορείς ή ιδιώτες . 

β Η αξιοποίηση και διαχείριση του πρασίνου του δή¬ 
μου με τη δημιουργία αθλητικών χώρων, χώρων ψυχα¬ 
γωγίας, πολιτιστικών και λοιπών εκδηλώσεων. 

Γ Η διαχείριση των απορριμμάτων και λυμάτων, η 
λειτουργία Βιολογικού Καθαρισμού, ο καθαρισμός και 
η συντήρηση φρεατίων, η αποκομιδή ογκωδών άχρη¬ 
στων υλικών, η εφαρμογή προγράμματος ανακύκλωσης 
με διαλογή στην πηγή, και άλλων προγραμμάτων, που 
αφορούν την καθαριότητα και την αισθητική της πε¬ 
ριοχής του Δήμου, την προστασία και βελτίωση του 
περιβάλλοντος. 

Δ Η εφαρμογή προγραμμάτων, που προωθούν την 
αειφόρο και ισόρροπη ανάπτυξη, που εξασφαλίζουν την 
παραγωγική και κοινωνική συνοχή και διασφαλίζουν την 
προστασία του περιβάλλοντος στο σύνολο της περιο¬ 
χής του Δήμου. 

6. Η οργάνωση των Υπηρεσιών Υγείας και Κοινωνικής 
Πρόνοιας 

Η οργάνωση των Υπηρεσιών Υγείας, Πρόνοιας, Κοι¬ 
νωνικής Πολιτικής, η βελτίωση της ποιότητας ζωής και 
η εξασφάλιση των απαραίτητων υποδομών για την 
υλοποίηση σχετικών προγραμμάτων .Ειδικότερα στις 
δραστηριότητες Υγείας και Κοινωνικής Πρόνοιας της 
Επιχείρησης συμπεριλαμβάνονταί: 

• Η δημιουργία και λειτουργία τμημάτων Υγείας και 
Προληπτικής Υγιεινής, Ψυχολογικής Υποστήριξης και 
Ιατρικής Συμβουλευτικής, Αιμοδοσίας, Εργαστηρίων και 
Υπηρεσιών Πρωτοβάθμιας Ιατρικής Περίθαλψης . 

• Η υλοποίηση προγραμμάτων στήριξης και παροχής 
υπηρεσιών σε άτομα άπορα, τρίτης ηλικίας που χρει¬ 


άζονται ιδιαίτερη φροντίδα και η λειτουργία Κέντρων 
Ημερήσιας Φροντίδας Ηλικιωμένων (Κ.Η.Φ.Η.) 

• Η υλοποίηση ειδικών προγραμμάτων Α.Μ.Ε.Α. 

• Η υλοποίηση προγραμμάτων «Βοήθεια στο Σπίτι» 

• Η λειτουργία Ξενώνα Τρίτης Ηλικίας 

• Η λειτουργία Βρεφονηπιακών Σταθμών 

• Η οργάνωση και λειτουργία παιχνιδότοπων 

• Η λειτουργία Κέντρων Δημιουργικής Απασχόλησης 
Παιδιών (ΚΔΑΠ) 

• Η ίδρυση και λειτουργία Κέντρου Νέας Γενιάς 

• Η διαμόρφωση και λειτουργία χώρων μαθημάτων 
Κυκλοφοριακής Αγωγής 

• Η οργάνωση ομάδων ανθρωπιστικής βοήθειας, συμ¬ 
μετοχής και προσφοράς υπηρεσιών σε έκτακτα περι¬ 
στατικά (πλημμύρες - φωτιές - σεισμοί κ.λ.π.) 

• Η οργάνωση και λειτουργία Κέντρου Ενημέρωσης 
για την απασχόληση, την κατάρτιση και την προώθηση 
της απασχόλησης . 

• Η καλλιέργεια της κοινωνικής αλληλεγγύης και η 
υλοποίηση ειδικών προγραμμάτων ευαισθητοποίησης 
των κατοίκων, που θα συμβάλλουν στην απόρριψη 
των ρατσιστικών αντιλήψεων και την ξενοφοβίας, την 
απαλλαγή από τις φυλετικές προκαταλήψεις και τον 
περιορισμό της μεροληπτικής αντιμετώπισης των συ¬ 
νανθρώπων μας . 

• Η έκδοση πληροφοριακού υλικού και γενικά εκδόσε¬ 
ων για την ενημέρωση των κατοίκων του Δήμου σχετικά 
με τις Υπηρεσίες Υγείας και Κοινωνικών Υπηρεσιών. 

• Η ανάπτυξη συνεργασιών με Κοινοτικούς, Δημόσιους, 
Πανεπιστημιακούς Οργανισμούς, Ιδιωτικούς Φορείς, Επι¬ 
χειρήσεις και φορείς κοινής ωφέλειας για την προώθη¬ 
ση γενικά προγραμμάτων υγείας, πρόνοιας, κοινωνικής 
πολιτικής, και βελτίωση της ποιότητας ζωής. 

• Η γενικότερη ανάπτυξη δραστηριοτήτων ,που έχουν 
ως σκοπό την παροχή υπηρεσιών κοινωνικής πολιτικής, 
σχετικές δράσεις και έργα. 

7. Ανάπτυξη του Αθλητισμού 

Η εξασφάλιση της αναγκαίας υποδομής σε χώρους, 
εγκαταστάσεις και εξοπλισμό, η διοίκηση, διαχείριση 
και εκμετάλλευση τους, η συνεργασία με τα αθλητι¬ 
κά σωματεία και τους λοιπούς φορείς του Αθλητισμού 
του Δήμου και της ευρύτερης περιοχής, η στήριξη των 
δραστηριοτήτων τους, η οργάνωση και λειτουργία ερα¬ 
σιτεχνικών αθλητικών τμημάτων, η διοργάνωση περιο¬ 
δικών και ετησίων ή ατομικών αθλημάτων και αγώνων 
μαζικών αθλημάτων, για την συμμετοχή των νέων και 
γενικότερα των κατοίκων της περιοχής του Δήμου σε 
αθλητικές δραστηριότητες και εκδηλώσεις και μέσω 
αυτών η σημαντική, πολιτιστικής, πνευματική και κοινω¬ 
νική ανάπτυξη των κατοίκων της περιοχής του Δήμου 
και η προώθηση συνεργασίας με άλλους αθλητικούς 
φορείς . 

8. Εκδόσεις -Εκτυπώσεις 

Η συνεργασία με εφημαρίδες, περιοδικά κ.λ.π. έντυπα, 
η έκδοση ενημερωτικών φυλλαδίων, περιοδικών πολιτι¬ 
στικού και κοινωνικού περιεχομένου, η ανάπτυξη συνερ¬ 
γασίας με ραδιοφωνικούς και τηλεοπτικούς σταθμούς, 
η παραγωγή ραδιοφωνικών και τηλεοπτικών εκπομπών, 
η ενεργός συμμετοχή στον ηλεκτρονικό τύπο (Ίντερνετ 
κ.λ.π.) για την προβολή των τουριστικών και λοιπών 
τοπικών πόρων των εκδηλώσεων και γενικά των πολι¬ 
τιστικών δραστηριοτήτων και την συνεχή επικοινωνία 
με τους κατοίκους του Δήμου μέσα από τα ΜΜΕ και 

τη δημιουργία βήματος για την αμφίδρομη ανάπτυξη 
των ιδεών του Δήμου, των δημοτών, κατοίκων και των 
εργαζομένων στο Δήμο. 

9. Τουριστική Ανάπτυξη 

α Η αξιοποίηση και προβολή των τουριστικών πόρων 
της περιοχής και η συμμετοχή σε σχετικές εκθέσεις . 

β. Η λειτουργία, εκμετάλλευση εστιατορίων - ανα- 
ψυκτηρίων -Τουριστικών περιπτέρων κ.λ.π. 

γ. Η εκμετάλλευση τουριστικών μονάδων, οαπιρίπρ, 
ξενών, ξενοδοχείων 

δ. Η κατασκευή - εκμετάλλευση μονάδων αγροτου- 
ρισμού (ΕΕΑϋΕΒ) 

ε. Η συνεργασία με ορειβατικούς φυσιολατρικούς και 
λοιπούς συλλόγους για τη δημιουργία των υποδομών 
και των προϋποθέσεων για την τουριστική ανάπτυξη. 

10. Τεχνικός - Κατασκευαστικός Τομέας 

α. Η κατασκευή, η συντήρηση και επίβλεψη έργων, οι 
οικιστικές αναπλάσεις, η διαμόρφωση κοινοχρήστων 
χώρων, η κατασκευή και συντήρηση έργων υποδομής ή 
συντήρηση των Σχολικών κτιρίων και γενικά των εγκα¬ 
ταστάσεων του Δήμου. 

Β. Η εξόρυξη και αξιοποίηση πέτρας από χώρους της 
περιφέρειας του Δήμου. 

11. Η εκμετάλλευση των κοινοχρήστων χώρων για μι¬ 
σθώσεις σε διαφημιστικές εταιρίες, και η προβολή μέσω 
των διαφημιστικών στοιχείων, ιδεών και μηνυμάτων του 
Δήμου και της Δημοτικής Επιχείρηση που έχουν σχέση 
με την Κονωνική και Πολιτιστική Ανάπτυξη, τον Αθλητι¬ 
σμό, το Περιβάλλον, την Επιμόρφωση και την Ψυχαγω¬ 
γία των κατοίκων της περιφέρειας του Δήμου. 

12. Δημοτική Συγκοινωνία 

Η δρομολόγηση λεωφορείων εντός της περιοχής του 
Δήμου για την εξυπηρέτηση ατόμων με ειδικές ανάγκες, 
τρίτης ηλικίας, μαθητών και γενικά κατοίκων που δεν 
εξυπηρετούνται από τις γραμμές των αστικών λεωφο¬ 
ρείων, καθώς και την μεταφορά των μαθητών προς και 
από τα τμήματα Καλλιτεχνικής Παιδείας και Επιμόρφω¬ 
σης, στους χώρους διαμονής τους . 

13. Λοιπές Επιχειρηματικές Δραστηριότητες 

α. Η διενέργεια ερευνών για την υποστήριξη και υλο¬ 
ποίηση αναπτυξιακών πρωτοβουλιών του Δήμου και η 
διοργάνωση εκπαιδευτικών και επιμορφωτικών προ¬ 
γραμμάτων. 

Β. Η οργάνωση εργαστηρίων για την παραγωγή πα¬ 
ραδοσιακών τοπικών προϊόντων, η λειτουργία παραδο¬ 
σιακού φούρνου με την συνεργασία των κατοίκων του 
Δήμου, η λειτουργία καταστήματος πωλήσεων και η 
οργάνωση γενικά της εμπορίας και προώθησης τους . 

Γ. Η κατασκευή και εκμετάλλευση μονάδας εμφιάλω- 
σης νερού. 

Δ. Η αξιοποίηση και εκμετάλλευση Δημοτικών ακινή¬ 
των και γενικά χώρων ιδιοκτησίας του Δήμου, που θα 
παραχωρηθούν στη Δημοτική Επιχείρηση, η συνεργα¬ 
σία με ιδιωτικούς φορείς, η ανάληψη βιώσιμων λοιπών 
επιχειρηματικών δραστηριοτήτων και η συμμετοχή σε 
άλλες επιχειρήσεις και εταιρίες με σκοπό την εξυπη¬ 
ρέτηση των κατοίκων και την ανάπτυξη της περιοχής 
του Δήμου. 

Αρθρο 6 

ΚΕΦΑΛΑΙΟ ΤΗΣ ΕΠΙΧΕΙΡΗΣΗΣ 

Το αρχικό κεφάλαιο που διαθέτει ο Δήμος Γόρτυνος 


στη Αναπτυξιακή Δημοτική Επιχείρηση Γόρτυνος είναι 
20.000,00€ 

Περιουσιακά στοιχεία δεν διατίθενται 
Άρθρο 7 

ΠΟΡΟΙ ΤΗΣ ΕΠΙΧΕΙΡΗΣΗΣ 

Ι.Έσοδα από δικαιώματα εγγράφων και φοίτησης στα 
τμήματα πολιτιστικών δραστηριοτήτων. 

2/Εσοδα από την οργάνωση πολιτιστικών, ψυχαγωγι¬ 
κών και λοιπών εκδηλώσεων. 

3. Έσοδα από την αξιοποίηση, λειτουργία ή την ενοι- 
κίαση ακινήτων και χώρων ιδιοκτησίας του Δήμου, που 
θα παραχωρηθούν στη Δημοτική Επιχείρηση. 

4. έσοδα από υλοποίηση -διαχείριση εκπαιδευτικών, επι¬ 
μορφωτικών προγραμμάτων και προγραμμάτων υγείας 
και κοινωνικής πρόνοιας . 

5. Έσοδα από πωλήσεις εμφιαλωμένου νερού. 

6. Έσοδα από την λειτουργία Δημοτικής Συγκοινω¬ 
νίας 

7. Έσοδα από την κατασκευή τεχνικών έργων και εξό¬ 
ρυξη και αξιοποίηση πέτρας . 

8/Εσοδα από την εκμετάλλευση των κοινοχρήστων και 
λοιπών χώρων και τη μίσθωση τους σε διαφημιστικές 
εταιρίες για την προβολή διαφημιστικών μηνυμάτων. 

9. Έσοδα από έρευνες και την υλοποίηση αναπτυξια¬ 
κών προγραμμάτων. 

10. Έσοδα από την εκμετάλλευση τουριστικών εγκα¬ 
ταστάσεων και την παροχή υπηρεσιών τουριστικής ανά¬ 
πτυξης (Ξενώνας, Κατασκηνώσεις, Εστιατόρια, Αναψυ- 
κτήρια κ.λ.π.) 

11. Έσοδα από την υλοποίηση προγραμμάτων περιβάλ¬ 
λοντος, διαχείρισης απορριμμάτων και λυμάτων . 

12. Έσοδα από την υλοποίηση αθλητικών προγραμ¬ 
μάτων. 

13. Έσοδα από την παραγωγή και εκμετάλλευση το¬ 
πικών προϊόντων και προϊόντων παραδοσιακού φούρ¬ 
νου. 

14. Έσοδα από λοιπές επιχειρηματικές δραστηριότητες 
της Επιχείρησης, που σε κάθε περίπτωση επιτρέπονται, 
εφόσον δεν απαγορεύονται από την κείμενη νομοθεσία, 
τη σχετική με τις Επιχειρήσεις των ΟΤΑ. 

15. Έσοδα από την περιουσία της Επιχείρησης 

16. Έσοδα από κληροδοτήματα, εισφορές, δωρεές 
κ.λ.π. 

17. Έσοδα από λοιπές πηγές 

Άρθρο 8 
ΔΙΑΡΚΕΙΑ 

Η διάρκεια της Επιχείρησης είναι πενήντα (50) χρόνια 
από τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Άρθρο 9 

ΔΙΑΛΥΣΗ ΤΗΣ ΕΠΙΧΕΙΡΗΣΗΣ 

Η Επιχείρηση διαλύεται: 

Α. Με απόφαση του Δημοτικού Συμβουλίου με την 
απόλυτη πλειοψηφία των μελών του. 

Β. Όταν λήξει χωρίς να παραταθεί 

Γ. Σε περίπτωση πτώχευσης της Επιχείρησης 

Εκτός από την περίπτωση πτώχευσης η εκκαθάριση 
γίνεται από εκκαθαριστικές που ορίζονται από το Δη¬ 
μοτικό Συμβούλιο 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η 

περιουσία και πληρώνονται τα χρέη της Επιχείρησης. 
Το υπόλοιπο περιέρχεται στο Δήμο (άρθρο 284 του π.δ. 
410/1995 και υπ’ αριθμ. 25027/19.4.1984) Υπ. Απόφαση Υπ. 
Εσωτερικών. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχειρήσεως διέπονται από 
τις σχετικές με τις Δημοτικές και Κοινοτικές Επιχειρή¬ 
σεις διατάξεις του π.δ/τος 410/1995 και την υπ’ αριθμ. 
25027/9.4.1984 απόφαση του Υπουργού Εσωτερικών 
(ΦΕΚ 244/Β/19.4.1984). 

Από τις διατάξεις αυτής της απόφασης προκαλείται 
δαπάνη ύψους 20.000,00 ΕΥΡΩ σε βάρος του ΚΑ των 
Εξόδων 00-6715.01 του προϋπ/σμού τρέχοντος έτους 
του Δήμου Γόρτυνος. 

Η απόφαση να δημοσιευθεί στην Εφημερίδα της Κυ- 
βερνήσεως. 

Τρίπολη, 28 Δεκεμβρίου 2005 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

(7) 

Χορήγηση άδειας άσκησης επαγγέλματος Κοινωνικού 
Λειτουργού στην Σκούλου Μαρία του Ιορδάνη 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 10381/23.12.2005 απόφαση του Νο¬ 
μάρχη Αθηνών έχει χορηγηθεί στην Σκούλου Μαρία 
του Ιορδάνη άδεια ασκήσεως επαγγέλματος Κοινωνικού 
Λετουργού. 

Ο Αντινομάρχης 

ΛΕΩΝΙΔΑΣ ΑΝΩΜΕΡΙΤΗΣ 

-♦- 

Αριθ.218 (8) 

Χορήγηση άδειας λειτουργίας Ερασιτεχνικής Σχολής 
Χορού στην Ματσούκα Παρασκευή - Φωτεινή οδός 
Ορέστη Μακρή 11 Χαλκίδα 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Το ν. 1158/1981 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.1981) 

2. Το ν. 2436/15.1.1985 (ΦΕΚ 31/Β/85. 

3. Το π.δ. 457/1983 «κανονισμός οργάνωσης και λειτουρ¬ 
γίας ΕρασιτεχνικώνΣχολών Χορού» (ΦΕΚ 174/Α/83). 

4. Το π.δ. 347/1986 «Περί μεταβίβασης αρμοδιοτήτων 
στους Νομάρχες και τις Περιφερειακές αρχές διανο- 
μαρχιακού επιπέδου». 

5. Το ν. 2218/1994 «Περί ίδρυσης Ν.Α. Εύβοιας». 

6. Την υπ’ αριθμ. 136/30.3.2005 Αίτηση της Ματσούκα 
Παρασκευής - Φωτεινής και τα συνοδευτικά σ’ αυτή 
δικαιολογητικά. 

7. Το πρακτικό αυτοψίας της αρμόδιας επιτροπής 
ελέγχου των κτιριολογικών εγκαταστάσεων Σχολών 
Καλλιτεχνικής Εκπαίδευσης με ημερομηνία 1.11.2005. 

8. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Χορηγούμε από το σχολικό έτος 2005-2006 άδεια λει¬ 
τουργίας Ερασιτεχνικής Σχολής Χορού με την επωνυμία 


«ΠΑΒΙΝΑ ΜΑΤΣΟΥΚΑ», στην Ματσούκα Παρασκευή - Φω¬ 
τεινή οδός Ορέστη Μακρή 11 Χαλκίδα Ν. Εύβοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 14 Δεκεμβρίου 2005 
Ο Νομάρχης 

ΘΑΝΑΣΗΣ ΜΠΟΥΡΑΝΤΑΣ 

-♦- 

Αριθ.οικ.12162 (9) 

Χαρακτηρισμός αποδεκτών διάθεσης επεξεργασμένων 
λυμάτων και βοθρολυμάτων Δ.Δ. Κονιστρών και Μο- 
νοδρίου του Δήμου Κονιστρών. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Το ν. 3200/55 «περί διοικητικής αποκέντρωσης». 

2. Το ν. 2218/94 «ίδρυση Νομαρχ/κης Αυτοδ/σης». 

3. Την υπ’ αριθμ. 15ΥΑ (ΦΕΚ 407/τ.Β'/1995) «Οργανσιμός 
ΕσωτερικήςΟργάνωσης και λειτουργίας των Υπηρεσιών 
της ΝομαρχιακήςΑυτ/σης Εύβοιας». 

4. Την υπ’ αριθμ. Ειβ/221/65 Υγειονομική Διάταξη όπως 
τροποποιήθηκε με την Γ1/1783/71. 

5. Την 91/271/ΕΟΚ οδηγία του συμβουλίου της 21 Μα'ΐου 
1991 για την επεξεργασία των αστικών λυμάτων. 

6. Το από 22.12.2005 Πρακτικό της επιτροπής που συ¬ 
γκροτήσαμε, με την Φ9 Οικ 1186 0/16.12.2005. 

7. Η από 2.3.2004 Τεχνική έκθεση, αποφασίζουμε: 

Χαρακτηρίζουμε ως αποδέκτες διάθεση επεξεργα¬ 
σμένων λυμάτων και βοθρολυμάτων. 

Α) α) την περιοχή «Μεγάλο ρέμα» στη θέση «Πρίνος» 
ή «Κατσικάνηκα» στο Δ.Δ. Κονιστρών και 

β) την περιοχή «Αύρακας» στο Δ.Δ. Μονοδρίου που 
είναι έξι χιλιόμετρα περίπου πριν την εκβολή των χει- 
μάρρων στη θάλασσα, όπως σημειώνονται στο συνημ¬ 
μένο τοπογραφικό διάγραμμα. 

Β) Οι όροι διάθεσης των επεξεργασμένων λυμάτων και 
βοθρολυμάτων θα είναι αυτοί που καθορίζονται από την 
οδηγία του συμβουλίου την 21η Μάίου 1991 (91/271/ΕΟΚ) 
και το άρθρο 4 την Ειβ/221/65 Υγειονομική Διάταξη όπως 
τροποποιήθηκε. 

Τα λύματα που προέρχονται από τις εγκαταστάσεις 
θα υφίστανται πριν τη διάθεση τους στους αποδέκτες 
αποτελεσματική απολύμανση σύμφωνα με τη Ειβ/221/65 
Υγειονομική Διάταξη όπως τροποποιήθηκε. 

Δεν επιτρέπεται η διοχέτευση ιλύος από τις εγκατα¬ 
στάσεις επεξεργασίας στους αποδέκτες. 

Σε κάθε εγκατάσταση απαιτείται να κατασκευαστεί 
κατάλληλο φρεάτιο δειγματοληψίας. 

Οι διαθέτοντες τα λύματα πρέπει να τηρούν βιβλίο 
παρακολούθησης την ποιότητα των. 

Γ) Πέραν των όρων που ορίζονται δια της παρούσας 
απόφασης η Υγειονομική Υπηρεσία εξουσιοδοτούμε¬ 
νη προς τούτο και σε συνεργασία με τις συναρμόδιες 
υπηρεσίες δύναται κατά περίπτωση να επιβάλλει τυχόν 
απαιτούμενα συμπληρωματικά η και αυστηρότερα μέ¬ 
τρα σύμφωνα με την Ειβ/221/65 Υγειονομική Δ/ξη όπως 
τροποποιήθηκε. 

Η απόφαση αυτή ισχύει από την υπογραφή της και να 
δημοσιευθεί στην Εφημερίδα της Κυβερνήσεως. 

Χαλκίδα, 29 Δεκεμβρίου 2005 
Ο Νομάρχης 

ΑΘΑΝΑΣΙΟΣ ΜΠΟΥΡΑΝΤΑΣ 

( 10 ) 

Χορήγηση άδειας άσκησης επαγγέλματος Κοινωνικού 
Λειτουργού στην Χιώτη Ιωάννα του Ηρακλή. 

Ο ΝΟΜΑΡΧΗΣ ΚΑΡΔΙΤΣΑΣ 

Με την υπ’ αριθμ. 5235/21.12.2005 απόφαση του Νο¬ 
μάρχη Καρδίτσας, που εκδόθηκε σύμφωνα με τις δια¬ 
τάξεις του ν.δ. 4018/1959,του άρθρου 24 του ν.12/1975, 
του άρθρου 19 του ν. 1763/1988, του π.δ. 23/1992 και 
του π.δ. 93/1993, χορηγείται στην Χίωτη Ιωάννα του 
Ηρακλή άδεια άσκησης επαγγέλματος Κοινωνικού Λει¬ 
τουργού για να παρέχει τις υπηρεσίες της στα πλαίσια 
οργανωμένων Κοινωνικών Υπηρεσιών του Δημοσίου και 
Ιδιωτικού Τομέα. 

Ο Νομάρχης 
Β. ΑΝΑΓΝΩΣΤΟΠΟΥΛΟΣ 

-*- 

( 11 ) 

Χορήγηση άδειας άσκησης επαγγέλματος Κοινωνικού 
Λειτουργού στην Κασούλη Ασπασία του Αλεξάν¬ 
δρου. 

Ο ΝΟΜΑΡΧΗΣ ΚΑΡΔΙΤΣΑΣ 

Με την υπ’ αριθμ. 5169/21.12.2005 απόφαση του Νο¬ 
μάρχη Καρδίτσας, που εκδόθηκε σύμφωνα με τις δια¬ 
τάξεις του ν.δ. 4018/1959, του άρθρου 24 του ν.12/1975, 
του άρθρου 19 του ν. 1763/1988, του π.δ. 23/1992 και 
του π.δ. 93/1993, χορηγείται στην Κασούλη Ασπασία 
του Αλεξάνδρου άδεια άσκησης επαγγέλματος Κοι¬ 
νωνικού Λειτουργού για να παρέχει τις υπηρεσίες της 
στα πλαίσια οργανωμένων Κοινωνικών Υπηρεσιών του 
Δημοσίου και Ιδιωτικού Τομέα. 

Ο Νομάρχης 
Β. ΑΝΑΓΝΩΣΤ ΟΠΟΥΛΟΣ 


( 12 ) 

Ανάκληση Αδειας Μεταλλευτικών Ερευνών στο 
Νομό Λέσβου. 

Ο ΝΟΜΑΡΧΗΣ ΛΕΣΒΟΥ 

Με την υπ’ αριθμ. 1736/27.47/19.12.2005 απόφαση του 
Νομάρχη ανακαλείται η Άδεια διενέργειας Μεταλλευτι¬ 
κών Ερευνών η οποία χορηγήθηκε με την Α.Π. οικ. 2124/ 
27.47/7.12.2004 απόφασή μας στην Εταιρεία «Γεωλογική 
Έρευνα και Ανάπτυξη Α.Ε.» (Αδάμαντας, 848 01, Μήλος) 
και δημοσιεύθηκε στο ΦΕΚ1906 Β/ 23.12.2004, επί χώρου 
εκτάσεως 7.710.500 πι2 κείμενο στην περιφέρεια Αργένου 
-Χάλικα και Δήμου Μήθυμνας του Νομού Λέσβου, μετά 
την από 19.10.2005 αίτηση θεραπείας της εταιρείας. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Νομάρχης κ.α.α. 

Ο Αντινομάρχης 
ΔΗΜΗΤΡΙΟΣ ΣΑΡΑΓΚΑΣ 
-♦- 

(13) 

Ανάκληση Αδειας Μεταλλευτικών Ερευνών στο 
Νομό Λέσβου. 

Ο ΝΟΜΑΡΧΗΣ ΛΕΣΒΟΥ 

Με την υπ’ αριθμ. 2089/27.53/19.12.2005 απόφαση του Νο¬ 
μάρχη ανακαλείται η Αδεια διενέργειας Μεταλλευτικών 
Ερευνών η οποία χορηγήθηκε με την Α.Π. 225/ 27.53/8.8.2005 
απόφασή μας στον ΒοηαΙά Ηυρή ΒοονοΓ (35 Ραίάαχ Βοαά, 
ΒοΙΙονυο ΗίΙΙ, Νονν δουΐά ίΑ/αΙοε 2023, ΑυείΓθΙία) και δημο¬ 
σιεύθηκε στο ΦΕΚ 1225 Β/1.9.2005, επί χώρου εκτάσεως 
6.161.500 πι2 κείμενο σε περιοχή του Δήμου Μήθυμνας του 
Νομού Λέσβου, μετά την από 19.10.2005 αίτηση θεραπείας 
της Εταιρείας «Γεωλογική Έρευνα και Ανάπτυξη Α.Ε.». 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Νομάρχης κ.α.α. 

Ο Αντινομάρχης 
ΔΗΜΗΤΡΙΟΣ ΣΑΡΑΓΚΑΣ 

